cyanic-selkie/wikianc huggingface dataset:
साम्राज्यवाद
नई दुनिया का शोषण
गन्ना, काफी, कपास एवं तंबाकू की खेती ने नई दुनिया में स्थापित हो चुके यूरोपीय व्यापारियों और निवासियों के लिए लाभ के तमाम अवसर उपलब्ध कराये। उत्पादन की जरूरतों को पूरा करने के लिए दास व्यापार का विकास हुआ। यह दास व्यापार नई दुनिया की शोषण शृंखला को अफ्रीकी महाद्वीप संबंद्ध करता था। इस तरह से नई दुनिया के शोषण से यूरोप की समृद्धि में वृद्धि हुई और नई दुनिया में उत्तरोत्तर गिरावट।
अटलांटिक पार दास व्यापार
भौगोलिक अन्वेषण के फलस्वरूप यूरोपीय राज्यों का यूरोप के बाहर नियंत्रण स्थापित हुआ। एशिया, अफ्रीका के तमाम देशों में इनके औपनिवेशिक राज्य स्थापित हुए। इन राज्यों में बागानी, कृषि तथा खनन इत्यादि जैसी गतिविधियों में कार्य करने के लिए बड़ी संख्या में दासों को लगाया गया। आरम्भ में दास व्यापार की शुरूआत व्यक्तिगत नाविक सौदागरों के द्वारा किया गया लेकिन 16वीं सदी के अंत तक दास व्यापार संचालित करने वाली संस्थागत अस्तित्व में आ चुकी थी। इन कंपनियों को यूरोपीय देशों की सरकारों का अनुमोदन प्राप्त था।
अमेरिका में खेती और खनन कार्य पूर्णतः दास श्रम पर आधारित था। अटलांटिक पार होने वाला यह दास व्यापार सैकड़ों वर्षों तक चलता रहा। दास व्यापारी और उनके गुमाश्ते अफ्रीकी लोगों को गुलाम बनाकर अटलांटिक महासागर पार ले जाकर बेच देते थे। इस दास व्यापार में फ्रांसीसी, पुर्तगाली, स्पेनिश, डच, अंग्रेज सभी शामिल थे। यह दास व्यापार त्रिकोणात्मक स्वरूप लिये हुए था। कैरेबियन द्वीपों से अंग्रेज रम प्राप्त करते थे और उस रम को अफ्रीका ले जाकर बेच दिया जाता था, बदले में दास की प्राप्ति हो जाती थी। अफ्रीका के पश्चिमी तट से दक्षिण अटलांटिक को पार करके जमैका या बारबाडोस पहुंच कर दासों के बदले शीरा प्राप्त किया जाता था और यह शीरा अंत में न्यू इंग्लैण्ड पहुँचाया जाता था। व्यापार त्रिकोण का एक अन्य उल्लेखनीय उदाहरण है कि ब्रिस्टल या लीवरपूल में निर्मित सामान अफ्रीका ले जाया जाता था जहां दासों का विनिमय होता था। इन दासों के बदले में वर्जिनिया से तंबाकू प्राप्त कर इसे इंग्लैण्ड ले जाकर महाद्वीपीय बाजारों में बेचा जाता था। एक अनुमान के अनुसार 18वीं शताब्दी में दास व्यापार के तहत 85 से 90 हजार अफ्रीकी लोगों को प्रतिवर्ष अटलांटिक पार ले जाकर बेचा जाता था। इस दास व्यापार के तहत कुल 95 लाख दासों को बेचा गया जिसमें 65 लाख केवल 18वीं सदी के दौरान ही बेचे गये थे।
16वीं-17वीं सदी के आरंभ में दास व्यापार का संचालन विभिन्न राज्यों की सरकाराें के अंतर्गत होता रहा किन्तु आगे चलकर इसे निजी व्यापारियों के लिए खोल दिया गया। ये व्यापारी पश्चिमी अफ्रीकी तट पर सस्ते कपड़ों, धातु सामानों, रम तथा अन्य वस्तुओं के बदले अफ्रीकी दास सौदागरोंसे मानव संसाधन हासिल करते थे। अफ्रीकी समाज में प्रायः कबीलाई संघर्षों के कारण बंदी बनाये गए पुरूषों, महिलाओं एवं बच्चों को दास सौदागर बेचे देते थे। जिन जहाजों का इन दासों को लाया और ले जाया जाता था उनमें साफ-सफाई और सुविधाओं को अभाव था। नरकीय स्थिति में रखकर इन्हें यात्रा कराई जाती थी। फलतः समुद्री यात्रा के अंत तक 10 से 15 प्रतिशत दासों की मृत्यु हो जाती थी। दास व्यापार में होने वाला लाभ लगभग 300 प्रतिशत से ज्यादा होता था।
18 वीं सदी के अंत तक यूरोपीय देशों में इस दास व्यापार के विरोध स्वरूप कोई प्रतिक्रिया उभर कर नहीं आई। 18वीं सदी के दौरान फ्रांस, ब्रिटेन व अमेरिका की तीव्र वाणिज्यिक विकास दर में दास व्यापार का महत्वपूर्ण योगदान था इस कारण यूरोपीय देशों की सरकारें दास व्यापार की समाप्ति के प्रति अनिच्छा रखती थी। अमेरिका में तो दास प्रथा का मुद्दा वहां की जीवन शैली का अंग बन गया था। यही वजह है कि इस मुद्दे को लेकर उत्तरी और दक्षिणी अमेरिका में संघर्ष भी हुआ।
19वीं शताब्दी के मानवतावादी और सुधारवादी दबावों के चलते इंग्लैण्ड में 1807 में दास व्यापार को समाप्त करने की घोषणा की गई तथा 1835 में सभी ब्रिटिश उपनिवेशों में दास प्रथा को समाप्त कर दिया गया। इसी तरह अमेरिका में भी गृह युद्ध के पश्चात् दास प्रथा के समाप्ति की घोषणा की गई।
एशियाई विजयों से प्राप्त राजस्व
औपनिवेशिक विस्तार के तहत एशिया में मुख्यतः तीन यूरोपीय शक्तियों ने अपने उपनिवेश बनाए।
भारत में ब्रिटिश ईस्ट इंडिया कम्पनी ने प्लासी (1757) और बक्सर (1764) के युद्ध के पश्चात् राजस्व वसूल करने का अधिकार प्राप्त किया। 1767 में ब्रिटिश संसद द्वारा पारित एक कानून के अनुसार ईस्ट इंडिया कम्पनी को 4 लाख पौण्ड वार्षिक शाही खजाने में जमा कराना अनिवार्य कर दिया गया। ब्रिटिश साम्राज्य की लगातार बढ़ती मांग तथा कम्पनी कर्मचारियों की महत्वकांक्षाओं को पूरो करने के लिए भारतीय अर्थव्यवस्था एवं किसानों का अत्यधिक शोषण किया गया। कम्पनी के द्वारा करों की वसूली का कार्य ठेकेदारों को सौंपने से शोषण की प्रक्रिया को बढ़ावा मिला। भारतीय क्षेत्र पर नियंत्रण स्थापित करने के पश्चात् राजस्व संग्रह हेतु विभिन्न क्षेत्रों में अलग-अलग भू-राजस्व व्यवस्था लागू की गई जैसे स्थाई बंदोबस्त, रैय्यतवाड़ी बंदोबस्त और महालवाड़ी बंदोबस्त। स्थायी बंदोबस्त के अंतर्गत 1793 में भूमि कर की कुल राशि 2 करोड़ 68 लाख रूपये निर्धारित की गई तो दूसरी तरफ रैय्यवाड़ी और महालवाड़ी व्यवस्था में कुल उपज का 80 प्रतिशत तक राजस्व वसूला गया इसके अतिरिक्त व्यापारिक चुंगी, आयात शुल्क, नमक कर को लगाकर भारी धनराशि जुटाकर इंग्लैण्ड भेजा गया।
इंडोनेशिया में डच शासन के अधीन ईस्टइंडीज में “कल्चर सिस्टम” के तहत एक नई आर्थिक पद्धति को शुरू किया गया। इसके तहत डच सरकार ने किसानों से वसूल होने वाली मालगुजारी के संबंध में यह व्यवस्था की कि सब किसान अपनी भूमि के एक हिस्से मेंं ऐसी फसल बोया करें जिसे यूरोप के बाजारों में आसानी से बेचा जा सके। ये फसलें मुख्यतः चाय, तम्बाकू, कपास, गन्ना, काफी, मसाले आदि थी। इन फसलों को बोने तथा देखीभाल करने में किसानों का जो समय मेहनत तथा धन खर्च होता था उसका उन्हें कोई लाभ नहीं मिलता था। इससे किसानों की स्थिति दयनीय हो गई वस्तुतः “कल्चर सिस्टम” डच सरकार के लिए जीवनदायिनी बन गया तो दूसरी तरफ इंडोनेशिया के किसानों की स्थिति अर्द्धदासों के समान हो गई। इसी प्रकार हिन्द-चीन के क्षेत्र में फ्रांसीसियों ने राजस्व की वसूली प्राप्त कर अपनी आर्थिक स्थिति मजबूत की।
मुक्त व्यापार के पक्ष में तर्क
मुक्त व्यापार की नीति के समर्थक इसके पक्ष में अनेक तर्क प्रस्तुत करते हैं-
स्वतंत्र व्यापार के विपक्ष में तर्क
स्वतंत्र व्यापार के उपरोक्त लाभ होते हुए भी कुछ अर्थशास्त्रियों का मानना है कि कुछ परिस्थितियों में मुक्त व्यापार के परिणामस्वरूप कुछ उद्योगों को हानि पहुंच सकती है। स्वतंत्र व्यापार के विपक्ष में अग्रलिखित तर्क प्रस्तुत किये जा सकते हैं-
नव-उपनिवेशवाद
साम्राज्यवाद अपने परम्परागत स्वरूप में तो अब लगभग समाप्त हो चुका है परन्तु यह अपने एक आधुनिक परिवेश में अथवा परिधान के साथ अभी भी जीवित है। परम्परागत साम्राज्यवादी राज्य, विशेषकर पश्चिमी विकसित राज्य तथा संयुक्त राज्य अमेरिका, अभी भी अपनी नीतियों के द्वारा नये देशों (अर्थात् 1945 के बाद स्वतंत्र हुए देशों या फिर विकसित देशाें) की नीतियों को मनचाहे ढंग से चलाने के लिए कार्य कर रहे हैं। शस्त्र दौड़ को बढ़ावा देकर, शस्त्र आपूर्ति के द्वारा विदेशी सहायता के माध्यम से, विश्व आर्थिक संस्थाओं पर अपने नियंत्रण द्वारा, परोक्ष युद्ध नीति, अंतर्राष्ट्रीय सम्मेलनों में कूटनीति द्वारा तथा कई प्रकार के अन्य दबाव साधनों द्वारा, मानव अधिकारों के रक्षा के नाम पर, परमाणु निरस्त्रीकरण के नाम पर, उदारीकरण और वैश्वीकरण के नाम पर, कम शक्तिशाली या फिर विकासशील देशों पर अपना प्रभुत्व तथा दबदबा बनाये रखने की नीति का अनुसरण कर रहे हैं। इसे नव-साम्राज्यवाद कहा जाता है। यह साम्राज्यवाद का आधुनिक स्वरूप है। इस स्वरूप की समाप्ति अब विकासशील देशों की विदेश नीतियों का प्रमुख उद्देश्य है।
साम्राज्यवाद के साधन
मार्गेन्थो के अनुसार, जिस प्रकार विशेष परिस्थितियों में तीन प्रकार के साम्राज्यवाद हैं तथा अपने लक्ष्य के अनुसार भी तीन प्रकार के साम्राज्यवाद होते हैं, उसी प्रकार साम्राज्यवादी नीतियों के साधनों में भी तीन प्रकार की विभिन्नताएं स्थापित करनी चाहिए। इन साधनों को मुख्यतया सैनिक, आर्थिक तथा सांस्कृतिक साम्राज्यवाद के नाम से पुकारा जाता है। वास्तव में तो सैनिक साम्राज्यवाद सैनिक विजय लक्षित करता है, आर्थिक साम्राज्यवाद अन्य लोगों का आर्थिक शोषण तथा सांस्कृतिक साम्राज्यवाद एक प्रकार की संस्कृति का दूसरी संस्कृति द्वारा हटाया जाना लक्षित करता है परन्तु ये सब सदा एक ही साम्राज्यवाद लक्ष्य के साधन के रूप में काम करते है।
सैनिक साम्राज्यवाद
सैनिक साम्राज्यवाद साम्राज्य निर्माण का सबसे स्पष्ट, प्राचीन तथा दमनकारी तरीका है। सैनिक साम्राज्यवाद प्रत्यक्ष सैनिक आक्रमण के द्वारा अपने लक्ष्य को प्राप्त करने का प्रयत्न करती है। आधुनिक युग में हिटलर, मुसोलिनी, नेपोलियन, लुई चौदहवें तथा कई दूसरे शासकों ने सैनिक विजय के इस साधन का प्रयोग किया था। एक साम्राज्यवादी राष्ट्र के दृष्टिकोण से इस पद्धति का लाभ यह है कि सैनिक विजय के फलस्वरूप जो नये शक्ति संबंध स्थापित होते हैं, उन्हें पराजित राष्ट्र द्वारा भड़काते हुए अन्य युद्ध द्वारा ही बदला जा सकता है और इस युद्ध में सफलता की संभावना प्रायः उस पराजित राष्ट्र की उतनी नहीं होती, जितनी साम्राज्यवादी राष्ट्र की होती है। साधारणतः इस भांति के साम्राज्य निर्माण में युद्ध का अत्यधिक महत्व है। सिकन्दर, नेपोलियन एवं हिटलर सभी ने साम्राज्य निर्माण में युद्ध का सहारा लिया। यह ठीक है कि जहाँ युद्ध से साम्राज्य का निर्माण होता है, तो युद्ध में पराजय से साम्राज्य का विघटन भी हो जाता है, जैसे- नाजी जर्मनी ने अपने साम्राज्यवादी लक्ष्यों के लिए युद्ध आरम्भ किया था परन्तु इस प्रक्रिया में उसने अपनी शक्ति खो दी तथा यहां तक कि वह दूसरी साम्राज्यवादी शक्तियों का स्वयं शिकार भी बन गया। सैनिक साम्राज्यवाद को इस प्रकार भी समझा जा सकता है की सैनिक बल से कोइ राष्ट्र किसी राष्ट्र पर तब तक शासन कर सकते है जब तक कि एक अन्य राष्ट्र,शासन कर रहे राष्ट्र को पराजित नही कर देता तथा  उस राष्ट्र को अपने शासन क्षेत्र मे शामिल नही कर लेता है।
आर्थिक साम्राज्यवाद
कमजोर तथा निर्धन राष्ट्रों पर साम्राज्य स्थापित करने के लिए श्रेष्ठ आर्थिक शक्ति का प्रयोग करना, साम्राज्यवाद का सबसे तर्कसंगत साधन है। मार्गेन्थो के शब्दों में, "आर्थिक साम्राज्यवाद कम क्रूरतापूर्ण और सामान्यतः सैनिक प्रणाली से कम प्रभावकारी है तथा एक तर्कसंगत साधन के रूप में शक्ति प्राप्त करने का आधुनिक युग का उत्पादन है।" आर्थिक साम्राज्यवाद की नीति की आम विशेषताएँ दूसरे राष्ट्रों पर आर्थिक नियंत्रण प्राप्त करना है। आर्थिक साधनों द्वारा साम्राज्यवादी शक्ति दूसरे राष्ट्रों की वित्त व्यवस्था पर नियंत्रण करती है, जिसके परिणामस्वरूप नीतियों पर नियंत्रण हो जाता है। उदाहरण के लिए मध्य अमरीकी गणतंत्र सभी प्रभुसत्ता सम्पन्न राज्य हैंं परन्तु बहुत सीमा तक उनका आर्थिक जीवन संयुक्त राज्य अमेरिका से आयात पर निर्भर होता है। इससे संयुत राज्य अमरीका द्वारा इन देशों पर नियंत्रण संभव हो जाता है। ये राष्ट्र कोई भी ऐसी नीति, चाहे घरेलू नीति हो या विदेश नीति, लम्बे समय तक लागू नहीं रख सकते, जिस पर संयुक्त राज्य अमेरिका को आपत्ति हो।
आर्थिक साम्राज्य आज के इस मशीनी तथा पूंजीवादी विस्तार के युग के अनुरूप ही है। इसका आधुनिक विलक्षण उदाहरण "डॉलर साम्राज्यवाद" (Dollar Colonialism)है। "तेल कूटनीति" भी आर्थिक साम्राज्यवाद का ही एक प्रकार है। विदेशी निवेश, आर्थिक सहायता, ऋण, बहुराष्ट्रीय निगम, व्यापार तथा तकनीकी एकाधिकार और दूसरे ऐसे साधनों द्वारा धनी तथा शक्तिशाली राष्ट्र एशिया, अफ्रीका तथा लैटिनप अमरीका, जिन्हें आम भाषा में “तीसरा विश्व” कहा जाता है, के निर्धन राष्ट्रों पर आर्थिक साम्राज्यवाद ही लागू कर रहे हैं। ये राष्ट्र जो आर्थिक सहायता तथा ऋण, अविकसित राष्ट्रों को दे रहे हैं, उनके पीछे उनका वास्तविक उद्देश्य, उनकी अर्थव्यवस्था को नियंत्रित करना तथा परिणामस्वरूप उनकी आंतरिक तथा विदेश नीतियों पर नियंत्रण करना है। अविकसित राष्ट्र राजनीतिक रूप में स्वतंत्र और कानूनी तौर पर पूर्ण प्रभुसत्त सम्पन्न राज्य हैं परन्तु आर्थिक रूप में ये राज्य आज भी धनी विकसित राज्यों पर, जो परम्परागत साम्राज्यवादी शक्तियां थीं, निर्भर करते हैं। इस राजनीतिक रूप से स्वतंत्र तथा आर्थिक रूप में निर्भरता को नव-साम्राज्यवाद तथा नव उपनिवेशवाद का नाम दिया जाता है। आर्थिक साम्राज्यवाद नव-साम्राज्यवाद का मुख्य उपकरण है।
सांस्कृतिक साम्राज्यवाद
सैनिक साम्राज्यवाद, शक्ति संबंधों को सैनिक विजय द्वारा उलट-पुलट कर रख देता है तथा आर्थिक साम्राज्यवाद इसकी प्राप्ति आर्थिक नियंत्रण द्वारा करता है। सांस्कृतिक साम्राज्यवाद, यथापूर्व स्थिति को बदलने का प्रयत्न करता है तथा शक्ति संबंधों को मानव के मस्तिष्क पर नियंत्रण के द्वारा उलटने का प्रयत्न करता है। इसका उद्देश्य अपनी संस्कृति की श्रेष्ठता, विचारधारा तथा साम्राज्यवादी शक्ति की जीवन शैली से दूसरे राष्ट्रों के व्यक्तियों के मस्तिष्क पर नियंत्रण है। सांस्कृतिक साम्राज्यवाद, साम्राज्यवादी शक्ति की संस्कृति तथा विचारधारा की श्रेष्ठता का प्रतिपादन तथा प्रचार द्वारा दूसरों को प्रभावित करके, राज्य की शक्ति को मनोवैज्ञानिक साधन द्वारा विस्तृत करने का एक विलक्षण तथा सूक्ष्म साधन है। साम्राज्यवाद के इस साधन में न तो सैनिक शक्ति का प्रयोग होता है, न आर्थिक दबाव का परन्तु साम्राज्यवाद के लक्ष्यों की प्राप्ति का यह सबसे अधिक प्रभावशाली तथा स्थायी सफल साधन है।
तेय्यम
तेय्यम (तेय्याट्टम अथवा तिरा), केरल के उत्तर मलबार इलाके की एक प्रमुख पूजा अनुष्ठान है। यह अनुष्ठान, मुख्य रूप में कोलत्तु-नाड इलाके मे (वर्तमान प्रदेश - कासर्गोड, कण्णूर जिलाएँ, वयनाड जिले की मानन्ततवाटी तालूका, कोष़िक्कोड जिला के वडकरा और कोइलाण्डि तालूका) और कर्णाटक के कोडगु और तुलुनाडु इलाके में एक जीते-जागते पंथ के रूप मे दो हजार साल पुरानी रीति और विधिओं से निष्पादित किया जाता है। तेय्यम के निष्पादक समाज की निछ्ली जातियों के सदस्य होते हैं और उनकी इस कलारूप में खास योगदान है। इन इलाकों के लोग, तेय्यम को भगवान के प्रतिरूप मानते हैं और इनसे आशीर्वाद लेते है। तुलु नाडु इलाके मे इसको भूत- कोल कह्ते हैं।
प्रशांत महासागर में द्वीपों की सूची
प्रशांतीय द्वीप प्रशांत महासागर के द्वीप हैं। प्रशांत महासागर में द्वीपों के तीन प्रमुख समूह हैं: मेलानेशिया, माइक्रोनेशिया और पोलिनेशिया। संदर्भ के आधार पर, प्रशांत द्वीप समूह सामान्य ऑस्ट्रोनेशियन मूल वाले देशों और द्वीपों को, कभी या वर्तमान में उपनिवेश को, या ओशिनिया को संदर्भित कर सकते हैं। प्रशांत द्वीप समूह के मूल निवासियों को प्रशांत द्वीपीय कहा जाता है। यह द्वीपसमूह या राजनीतिक इकाई के आधार पर कई प्रमुख प्रशांत द्वीपों की एक सूची है। इस सूची को मध्यम आकार का रखने के लिए, छोटे या निर्जन द्वीपों वाले देशों के अधिक लम्बी सूचियों के लिंक दिए गए हैं।
तेय्यम
इतिहास
तेय्यम की उत्पत्ति का श्रेय मनक्काडन गुरुक्कल को दिया जाता है (गुरुक्कल से शिक्षक का तात्पर्य है)। वे "वण्णान" जाति के प्रमुख कलाकार थे। कहा जाता है कि चिरक्कल प्रदेश के राजा ने एक बार उनके जादुई शक्तियों की परीक्षा करने के लिए अपने राज- सभा में निमन्त्रित किया। गुरुक्कल, करिवेल्लूर प्रदेश के मनक्काड इलाके मे रह्ते थे। उनकी यात्रा के बीच राजा ने उनकी परीक्षा करने के लिए कई रुकावटों का इंतेजाम कर लिया था। लेकिन गुरुक्कल ने अपनी शक्तियों से सभी परीक्षाएँ पार कर ली और राजा के समक्ष आ पहुँचे। गुरुक्कल की शक्तियों से प्रभावित होकर राजा ने उनको, कुछ देवताओं के पोशाक बनाने का उत्तरदायित्व सौंप दी, जिनके प्रयोग करके अनुष्ठानीय नृतयों का आयोजन करना था। गुरुक्कल ने सुर्योदय से पहले ३५ अलग- अलग पोशाक बना डाले। उनके प्रभुत्व से प्रभावित होकर राजा ने गुरुक्कल को "मनक्काड्न " की उपाधि प्रदान की। तेय्यम के वर्त्मान रूप के पीछे यही ऐतिहय है।
प्रशांत महासागर में द्वीपों की सूची
सबसे बड़े प्रशांत द्वीपों की सूची
प्रशांत महासागर के समुचित द्वीप, 10,000 वर्ग किमी से बड़े क्षेत्र वाले।
तेय्यम
उप पंथों का वर्गीकरण
हिन्दु धर्म के विविध शाखाएँ, जैसे वैष्णविसम, शैविसम और शक्तिसम आज तेय्यम की पंथ पर हावी बैठे है। कुछ केन्द्रों में, हैन्दव, बौद्द, जैन आचारों के खिलाफ होने पर भी जानवरों की बलि चढाई जाती है। इन केन्द्रों में, मूल मन्दिरओं से दूर् प्रत्येक क्षेत्रों की योजना की जाती है जहा पर बलि चदाई जाती है और एक पारंपरिक "कलम" बनाया जाता है, जिसे, वडक्कनवातिल कहते है। अकसर मुर्गों की लडाई भी आयोजित की जाती है। खून की आहुति के नाम पर, मुर्गों की यह लडाइ, छोटे और बडे संस्कृतियों की मेल का प्रमाण है।
अनुष्ठान का निष्पादन
अनुष्ठान के प्रथम विधि को तोट्टम कह्ते है, जिसमे निष्पादक सरल से पोशाक में सरल से अलंकार में, मन्दिर के गर्भ-ग्रह के सामने खडे होकर देवता के किस्सों का गान करते है या अल्प श्रृंगार के साथ तेय्यम से जुडे हुए ऐतिह्य पर आधारित जोशीले नृत्य का प्रदर्शन करते है। "तोट्टम पाट " नामक इस प्रदर्शनी के बाद, निष्पादक मुख्य क्रिया की तैयारी करने के लिए विदाई लेते है। यह तैयारी शुरू होती है, मुख की श्रृंगार से, जिसमें, हर एक रेखा की अलग ही मतलब होती है और खत्म होती है विस्तृत पोशाक के पह्नाव से। शिरोभूषण जो कि पोशाक का सबसे पवित्र तथ्य है, देवत की मूर्ति के साम्ने पहना जाता है, पार्ंपरिक वाध्यों के साथ कलाकार अपना प्रतिबिंब आइने में देखता है। यह इस कलारूप का अत्यंत महत्त्वपूर्ण एवं प्रतीकात्मक मुहूर्त है, क्योंकि कलाकार आइने में अपना प्रतिबिंब ही नहीं, बल्कि उस दैवी शक्ति को भी मह्सूस करता है, जिसका वह प्रतीक है। अनुष्ठान के आगे बढने पर, पार्ंप्रिक पोशाक और अल्ंकार से सुसज्जित कलाकार मन्दिर के चारों और दौडता, नृत्य करता, "चेण्डा" (वाध्य उपकरण) के ताल के संग भक्तों को आशीर्वाद देता है। आशीर्वाद देनी के अवसर पर कलाकार, दैवी शैली में प्रवचन देता है, जो उसके आम ढंग के बातचीत से विभिन्न होता है। इस प्रक्रिया के दौरान, एक दिव्य वातावरण पैदा हो जाता है।
तेय्यम कलाकार की पोशाक
हर एक तेय्यम की पोशाक एवं मुख-अलंकार उसके ऐतिह्य एवं कहानी पर निर्भर होती है, जो उस प्रत्येक तेय्यम के भाव-शैली के बारे में हमें सूचना देती है। विभिन्न तरीके के रंग पदार्थों के इस्तेमाल से, कलाकार खुद ही अपनी पोशाक की तैयारी करते है। ज्यादा तर पोशाक, नारियल पत्तों के आवरणों को काटने के बाद, काले, लाल और सफेद लगाके बनाए जाते है, जिसपर अनेक चित्र बनाए जाते है। ताजे तालपत्रों से आँचल बनाए जाते है, नारियल के खोखले खोलों से स्तन बनाए जाते है और कमर पर एक लाल कपडा ओढ लिया जाता है। तेय्यम घर के या क्षेत्रीय मन्दिर के आँगन में, कुल देवता के आशीर्वादों के साथ, सामान्यतः, रात्रि काल में अनुष्ठित किया जाता है। मुख-कवच, अलंकार, स्तन कवच, कंकण, माला आदि अतीव श्रद्धा के साथ निर्मित किया जाता है।
कुछ प्रमुख तेय्यम रूप
तेय्यम रूपों में सबसे लोक प्रिय है, मुत्तप्पन, ती चामुण्डी, कण्डाकर्णन, गुलिकन, विष्णुमूर्ति, मुच्छिलोट भगवति आदि। इनमें से ती चामुण्डी, अत्यत जोखिमी माना जाता है क्योंकि इस रूप में, तेय्यम आग -अँगारों में नृत्य करके दैवी माहौल बना देता है।
आईसीसी क्रिकेट हॉल ऑफ़ फेम
आईसीसी क्रिकेट हॉल ऑफ़ फेम (ICC Cricket Hall of Fame) समूह या सूची है जिसका उद्देश्य क्रिकेट के इतिहास से दिग्गज खिलाड़ियों की उपलब्धियों को पहचान कर उन्हें सम्मानित करना है। यह समूह अंतर्राष्ट्रीय क्रिकेट परिषद ‌(आईसीसी) ने फेडरेशन ऑफ इंटरनेशनल क्रिकेटर्स एसोसिएशन के सहयोग से शुरू किया गया है। शुरुआत में इसमें 55 खिलाड़ी शामिल थे। आईसीसी अवॉर्ड्स समारोह के दौरान प्रत्येक वर्ष आगे के सदस्यों को जोड़ा जाता है। शुरू की सूची में डब्ल्यू॰ जी॰ ग्रेस जो 1899 में रिटायर हुए थे और ग्राहम गूच जैसे खिलाड़ी मौजूद थे जिन्होंने 1995 में आखिरी टेस्ट खेला था। अन्य देशों के खिलाड़ियों की तुलना में हॉल ऑफ़ फ़ेम में अधिक अंग्रेज खिलाड़ी हैं। बैरी रिचर्ड्स ने अपने कैरियर के दौरान केवल चार टेस्ट खेलें जो कि सबसे कम आकड़ा रहा। जबकि जुलाई 2019 में शामिल भारतीय सचिन तेंडुलकर ने 200 के साथ सबसे अधिक टेस्ट खेलें। हॉल ऑफ़ फेम में नौ महिलाएं खिलाड़ी भी शामिल हैं।
जीवित खिलाड़ी को पुरस्कृत करते हुए याद के रूप में एक कैप दी जाती है; ऑस्ट्रेलियाई रॉड मार्श इसे प्राप्त करने वाले पहले सदस्य थे। हॉल ऑफ़ फेम के सदस्य भविष्य में शामिल होने वालों सदस्यों का चयन करने में सहायता करते हैं। हॉल ऑफ़ फेम में शामिल 103 खिलाड़ियों में से 79 इंग्लैंड, ऑस्ट्रेलिया और वेस्टइंडीज से हैं, जबकि अन्य 24 खिलाड़ी शेष टेस्ट खेलने वाले देशों, भारत, न्यूजीलैंड, पाकिस्तान, दक्षिण अफ्रीका, श्रीलंका और जिम्बाब्वे से हैं।.
हॉल ऑफ़ फेम के सदस्य
+ उद्घाटन सदस्य जनवरी 2009 में शामिल किये गए।
हार्बिन जेड-19
हार्बिन जेड-19 (Harbin Z-19) जिसे डब्ल्यूजेड-19 भी कहा जाता है, चीन की पीपुल्स लिबरेशन आर्मी एयर फोर्स और ग्राउंड फोर्स वायु सेना के लिए हार्बिन विमान निर्माण निगम (एचएएमसी) द्वारा विकसित एक जासूसी और आक्रमण हेलीकॉप्टर है। हार्बिन जेड-19 की पहली उड़ान 2011 में हुई थी। यह हार्बिन जेड-9 के घटकों का उपयोग करके बनाया गया है जो कि यूरोकाप्टर डाऊफिन का लाइसेंस निर्मित संस्करण है।
डिजाइन और विकास
हार्बिन जेड-19 हार्बिन जेड-9डबल्यू का एक संशोधित संस्करण है। ये युरोपेप्टर एएस 365 ड्यूपिन श्रृंखला से वाणिज्यिक घटकों का इस्तेमाल करने वाला एक दो सीट के जेड-9 श्रृंखला का अग्रानुक्रम हेलिकॉप्टर है जो डाऊफिन का लाइसेंस-निर्मित संस्करण हैं।
हार्बिन जेड-19 में फ़ेंटेनर की पूंछ है जो इसकी आवाज़ को ढंकाने में मदद करता है और दुश्मन इसे आसानी से ट्रक नहीं कर पाते है। निकास भी अवरक्त खतरों से हेलीकॉप्टर की रक्षा करते हैं। हेलिकॉप्टर एक मिलीमीटर वेव (एमएमडब्ल्यू) फायर नियंत्रण रडार के साथ स्थापित किया गया है। हार्बिन जेड-19 में कवच प्लेटिंग, क्रैश रोधी सीटें और फ्लोर, टीवी और लेजर रेंज खोजक के साथ एक बुर्ज भी शामिल है। हार्बिन जेड-19 उन्नत हेलमेट घुड़सवार दृष्टि (एचएमएस) से सुसज्जित है, जो कि डब्ल्यूजेड-10 से अलग दिखता है।
हार्बिन जेड-19 के सामान्य डिजाइनर 602वें रिसर्च इंस्टीट्यूट के वू एक्सिमिंग (吴希明) थे जो 1984 में नैनजिंग यूनिवर्सिटी ऑफ एरोनॉटिक्स और एस्ट्रोनॉटिक्स से स्नातक होने के बाद, कार्यक्रम 863 में शामिल चीनी शीर्ष वैज्ञानिकों में से एक थे। वू ने पहले के परिवहन हेलीकाप्टर जेड-8ए, जेड-11 और डब्ल्यूजेड-9 के सशस्त्र संस्करण के डिजाइनों में भी भाग लिया था। उन्होंने एक और चीनी आक्रमण हेलीकाप्टर सीआईसी डब्ल्यूजेड-10 के विकास और फ्लाइट परीक्षण में भी भाग लिया है।
उत्पादन
हार्बिन जेड-19 को विकसित कर रहा है, जो निकट भविष्य में सीएआईसी डब्ल्यूजेड-10, भारी अटैक हेलीकॉप्टर के साथ काम करने की उम्मीद है। इसका निर्यात संस्करण को डबल्यूजेड-19 से नामित किया जाएगा। लेकिन देश में इस्तेमाल किए जाने वाले विमान को हार्बिन जेड-19 नाम से नामित किया जाएगा क्योंकि मानव रहित जासूसी विमान के लिए चीनी वायु सेना द्वारा डब्लूजेड का उपयोग किया जाता है।
बाई यांग
बाय यांग ( ४ मार्च १९२० – १८ सितम्बर १९९६) चीनी फ़िल्म और नाटक अभिनेत्री थीं। वो १९३० के दशक से १९५० के दशक तक देश की लोकप्रिय फ़िल्म अभिनेत्रियों में से एक थीं। वो किन यी, शु शिऊ वेन और झांगरुइफ़ांग के साथ "चार महान नाटक अभिनेत्रियों" में से एक थीं। उनकी प्रसिद्ध फ़िल्मों में क्रॉसरोड्स (१९३७), द स्प्रिंग रिवर फ्लोज ईस्ट (१९४७), एट थाउजेंड ली ऑफ़ क्लाउड एंड मून (१९४७) और न्यूयॉर्कज़ सैक्रिफाइस (१९५५) शामिल हैं।
पूर्व जीवन
बाय यांग का जन्म ४ मार्च १९२० को बीजिंग के एक समृद्ध परिवार में हुआ। उनका मूल नाम यांग चेंगफांग था तथा उपन्यासकार यांग मो उनकी बड़ी बहन थीं। उनके माता पिता का उसी समय देहान्त हो गया जब वो ११ वर्ष की थीं। उन्होंने ११ वर्ष की आयु में ही होउ यावो के मूक फ़िल्म के सैड सॉन्ग फ्रॉम एन ओल्ड पैलेस (गुगोंग शियाउन) में अभिनय किया जिसका निर्माण लियानहुवा फ़िल्म कंपनी ने किया था। उसके बाद उन्होंने कई वर्षों तक नाटक अभिनेत्री के रूप में काम किया। उन्होंने तियान हान और हॉन्ग शेन के नाटकों सहित विदेशी नाटकों जैसे ऑस्कर वाइल्ड और यूजीन ओ'नील में भी काम किया।
शुरूआती जीवन और चीन-जापान युद्ध
वर्ष १९३६ में, बाय यांग शंघाई में मिंगशिंग फ़िल्म कंपनी में शामिल हुईं। उन्हें शेन शिलिंग की १९३७ की फ़िल्म क्रॉसरोड्स में "चीनी फ़िल्मों के राजकुमार" झावो डैन के साथ मुख्य अभिनय भूमिका मिली। फ़िल्म को बड़ी सफलता मिली और यांग के अभिनय को समालोचकों से प्रशंसा मिली तथा उन्हें अत्यधिक लोकप्रियता भी मिली और मीडिया ने उनकी तुलना ग्रेट गार्बो से की।
द्वितीय-विश्व युद्ध के बाद
द्वितीय विश्व युद्ध के बाद बाय यांग पुनः शंघाई आ गयी और अपनी दो सबसे प्रसिद्ध फ़िल्मों एट थाउजेंड ली ऑफ़ क्लाउड एंड मून (शी डोंगशन के निर्देशन में) तथा द स्प्रिंग रीवर फ्लोज ईस्ट (काई चुशेंग और झेंग जुनली द्वारा निर्देशित) में काम किया। ये दोनों ही फ़िल्में द्वितीय विश्व युद्ध की क्षति के बारे में हैं। बाद में उनकी अपने देशभक्त पति द्वारा परित्यक्त एक कारखाने में काम करने वाली महिला जो कारखाने की मालिक बनने का अभिनय उनके जीवन में मील का पत्थर साबित हुआ। फ़िल्म ने चीन के सभी फ़िल्मी कीर्तिमान तोड़कर अपने नाम कर लिये। उन्होंने शी डोंगशन की द सोर्रोस ऑफ़ ए ब्राइड (१९४८) और वु ज़ुगुवांग की टीयर्स ऑफ़ माउंटेन्स एंड रिवर्स (१९४९) में भी अभिनय किया। उनके वामपंथी सिनेमा में योगदान के लिए बाय यांग को तियानमेन गेट पर चीनी जनवादी गणराज्य द्वारा १ अक्टूबर १९४९ को आमंत्रित किया गया। उसके बाद उनकी नियुक्ति शंघाई फ़िल्म स्टूडियो में हुई और वो चीनी फिल्मवर्कर्स एसोशियेशन एसोसिएशन की उपाध्यक्ष बनीं। उन्होंने कुछ और फ़िल्मों में भी अभिनय किया जिनमें सान्ग हु की १९५५ की फ़िल्म न्यूयॉर्कज सैक्रिफाइस महत्त्वपूर्ण है। यह फ़िल्म लु शुन की लघु कथा पर आधारित है। यह फ़िल्म काफी सफल रही और चेकोस्लोवाकिया में कार्लोवी वेरी इंटरनेशनल फ़िल्म फेस्टीवल का १९५७ का विशेष ईनाम जीता। वर्ष १९५७ में, दो बड़े नामी समाचार पत्रों द्वारा किये गये सर्वेक्षण में उन्हें चीन की सबसे लोकप्रिय अभिनेत्री के रूप में पाया।
बाय यांग के फ़िल्मी जीवन का अन्त सांस्कृतिक क्रांति के उथल-पुथल वाला रहा। इसके दौरान उनपर काफी अत्याचार हुआ और पांच वर्ष की कारावास की सजा हुई। यद्यपि उनके अन्य साथियों की तरह उनका शारीरिक शोषण नहीं हुआ। १९७० के दशक में उनके पुनर्वास के दौरान उन्होंने १९८९ के टेलीविजन नाटक में सूंग चिंग लिंग का अभिनय किया। इसी वर्ष वो चीनी जनवादी गणराज्य के प्रथम ४० वर्षों १० सबसे लोकप्रिय अभिनेत्रियों में से एक चुनी गयीं। वर्ष १९९० में,बाय यांग के ६०–वर्ष के फ़िल्मी जीवन को जश्न के रूप में प्रमुख समारोह किया गया।
व्यक्तिगत
बाय यांग का विवाह फ़िल्म निर्देशक जियांग जुंचावो के साथ हुआ जिससे उनके दो बच्चे हुये। उनका १८ सितम्बर १९९६ में ७६ वर्ष की आयु में निधन हो गया। उन्हें शंघाई के बिंहाई गुयुयान कब्रिस्तान में दफनाया गया।
राजगढ़ का किला
यह पुणे के दक्षिण-पश्चिम में लगभग 60 किमी (37 मील) और सह्याद्रि में नासरपुर से लगभग 15 कि.मी. (9.3 मील) दूर स्थित है। यह किला समुद्र तल से 1,376 मीटर (4,514 फीट) ऊँचा है। किले के आधार का व्यास लगभग 40 किमी (25 मील) है, जिसने इस पर इतिहास में घेराबंदी करना मुश्किल बना दिया था। किले के खंडहरों में पानी के कुंड और गुफाएँ पाएँ गए हैं। यह किला मुरुमादेवी डोंगर (देवी मुरुम्बा का पर्वत) नामक पहाड़ी पर बनाया गया था। माना जाता है कि इसकी सुरक्षित भौगोलिक स्थिति के कारण ही छत्रपती शिवाजी महाराज ने इसे कई साल शासन का केन्द्र बनाएं रखा।
इतिहास
यह किला शिवाजी के पुत्र राजाराम प्रथम के जन्म, शिवाजी की रानी सई भोसले की मृत्यु , आगरा से शिवाजी की वापसी, अफज़ल खान की पराजय आदि महत्वपूर्ण ऐतिहासिक घटनाओं से जुड़ा है। राजगढ़ किला भी उन 17 किलों में से एक था, जिसे शिवाजी ने 1665 में पुरंदर की संधि पर हस्ताक्षर करते समय मुगल सेना के सेनापति जय सिंह प्रथम के समक्ष रखा था। इस संधि के तहत, 23 किलों को मुगलों को सौंप दिया गया था।
शुभ शगुन
शुभ शगुन राहुल प्रॉडक्शन एंड मीडिया एल एल पी द्वारा निर्मित एक भारतीय हिंदी ड्रामा टेलीविजन श्रृंखला है, जिसका प्रीमियर २ मई २०२२ को दंगल टीवी पर हुआ था।   श्रृंखला में कृष्णा मुखर्जी, शहजादा धामी,मुख्य किरदार में  हैं।
सारांश
शुभ शगुन” धारावाहिक की कहानी मे शुभ और शगुन की ईद गिर्द ही घूमती है । यह धारावाहिक में शुभ एक अमीर परिवार से आता है जबकि शगुन एक मध्यवर्गीय परिवार से आती है। शुभ अपनी बहन नव्या से बहुत प्यार करता है और बहन के लिए कुछ भी कर सकता है। और इस तरफ से शगुन अपनी भाई युग से बहुत प्यार करती है। पर बृजेश शुभ की दौलत हड़पना चाहता है इसीलिए वो शुभ को हराने के लिए बहुत नाकाम कोशिश करता है।शुभ और शगुन एक दूसरे से गलती से मिलते रहते है। शुभ को शगुन से नफरत हो जाता है। उसी तरफ शुभ के बहन नव्या को शगुन की भाई से प्यार हो जाता है और वो शुभ से कहती है कि वो युग से प्यार करती है और उससे शादी करना चाहती है। पर शगुन को ये मंजूर नहीं थी। क्यों की शुभ पैसे से परिवार बनाना चाहता है। और वो उसकी बहन की शादी युग से करवाने के लिए कुछ भी करने को तैयार था| इसीलिए  शगुन अपनी और अपनी भाई युग की शादी  अशोक और रिया से  जल्द से जल्द करवाना चाहती थी। इसलिए शुभ उसकी बहन बहुत गुस्सा हो गई और धमकी दिया की अगर उसकी शादी युग से नही करवाया तो वो अपनी जान लेलेगी। पर शुभ वादा करता है की उसकी शादी  युग से ही होगी।
शगुन और युग के शादी के दिन शुभ, शगुन के घर आता है। शगुन अशोक से शादी करके जीवन में एक नया अध्याय शुरू करने वाली थी ।  शगुन की शादी अशोक से और  युग का रिया से होने वाली थी। पर शुभ चालाकी से रिया की अपहरण करके उसकी जगह अपनी बहन नव्या को लाकर बैठा देता है। ये खबर अशोक को पता चला तो वो शगुन को बताने वाला था तब शुभ  अशोक का भी अपहरण कर देता है और अशोक की जगह शुभ आकर शादी के मंडप में बैठता है।  शुभ – शगुन और युग नव्या के शादी हो जाता है।शगुन को ये देख कर बहुत गुस्सा आता है। और अशोक रिया बहुत दुख दे अपनी घर चले जाते है| शुभ के घर में शगुन और युग चले जाते हैं। हालांकि, शगुन ने शुभ को 30 दिन की चुनौती दी है की वो युग और नव्या से  अलग करके रहेगी।आखिर में शुभ को शगुन से प्यार हो जाता है और शगुन शुभ को हर मुसीबत से बचाती है।
उपभोग
उपभोग के निम्नलिखित अर्थ हो सकते हैं:
राज़ चांदपुरी
राज़ चांदपुरी उर्दू नज़्म और ग़ज़ल के प्रमुख शायर थे। इनका जन्म 1892 को हुआ। यह सीमाब अकबराबादी के शागिर्द थे। नवा-ए-राज़, दास्तान-ए-चाँद आदि इनके प्रमुख संग्रह हैं।इनकी मृत्यु 1969 में हुई।
छोटूराम
सर छोटू राम, (जन्म-24 नवंबर 1881 - 9 जनवरी 1945) ब्रिटिश भारत के पंजाब प्रांत के एक प्रमुख राजनेता एवं विचारक थे। उन्होने भारतीय उपमहाद्वीप के ग़रीबों के हित में काम किया। इस उपलब्धि के लिए, उन्हें 1937 में 'नाइट' की उपाधि दी गई। राजनीतिक मोर्चे पर, वह नेशनल यूनियनिस्ट पार्टी के सह-संस्थापक थे, जिसने स्वतंत्रता-पूर्व भारत में संयुक्त पंजाब प्रांत पर शासन किया और भारतीय राष्ट्रीय कांग्रेस और मुस्लिम लीग को दूर रखा।
छोटूराम का जन्म रोहतक के छोटे से गांव गढ़ी सांपला में बहुत ही साधारण परिवार में हुआ (झज्जर उस समय रोहतक जिले का ही अंग था)। छोटूराम का असली नाम राय रिछपाल था। वे अपने भाइयों में से सबसे छोटे थे इसलिए सारे परिवार के लोग इन्हें छोटू कहकर पुकारते थे। स्कूल रजिस्टर में भी इनका नाम छोटूराम ही लिखा दिया गया और ये महापुरुष छोटूराम के नाम से ही विख्यात हुए। उनके दादा श्री रामरत्‍न के पास 10 एकड़ बंजर व बारानी जमीन थी। छोटूराम जी के माता श्रीमती हरकी देवी तथा पिता श्री सुखीराम कर्जे और मुकदमों में बुरी तरह से फंसे हुए थे।
आरंभिक शिक्षा
जनवरी सन् १८९१ में छोटूराम ने अपने गांव से 12 मील की दूरी पर स्थित मिडिल स्कूल झज्जर में प्राइमरी शिक्षा ग्रहण की। उसके बाद झज्जर छोड़कर उन्होंने क्रिश्‍चियन मिशन स्कूल दिल्ली में प्रवेश लिया। लेकिन उनके समक्ष फीस और शिक्षा का खर्चा वहन करना बहुत बड़ी चुनौती थी । छोटूराम जी के अपने ही शब्दों में कि सांपला के साहूकार से जब पिता-पुत्र कर्जा लेने गए तो अपमान की चोट जो साहूकार ने मारी वो छोटूराम को एक महामानव बनाने के दिशा में एक शंखनाद था। छोटूराम के अंदर का क्रान्तिकारी युवा जाग चुका था। अब तो छोटूराम हर अन्याय के विरोध में खड़े होने का नाम हो गया था।
क्रिश्‍चियन मिशन स्कूल के छात्रावास के प्रभारी के विरुद्ध श्री छोटूराम के जीवन की पहली विरोधात्मक हड़ताल थी। इस हड़ताल के संचालन को देखकर छोटूराम जी को स्कूल में 'जनरल रोबर्ट' के नाम से पुकारा जाने लगा। सन् 1903 में इंटरमीडियेट परीक्षा पास करने के बाद छोटूराम जी ने दिल्ली के अत्यन्त प्रतिष्‍ठित सैंट स्टीफन कालेज से १९०५ में ग्रेजुएशन की डिग्री प्राप्‍त की। छोटूराम जी ने अपने जीवन के आरंभिक समय में ही सर्वोत्तम आदर्शों और युवा चरित्रवान छात्र के रूप में वैदिक धर्म और आर्यसमाज में अपनी आस्था बना ली थी।
सन् 1905 में छोटूराम जी ने कालाकांकर के राजा रामपाल सिंह के सह-निजी सचिव के रूप में कार्य किया और यहीं सन् 1907 तक अंग्रेजी के 'हिन्दुस्तान' समाचारपत्र का सम्पादन किया। यहां से छोटूराम जी आगरा में वकालत की डिग्री करने चले गए।
प्रथम सेवा
झज्जर जिले में जन्मा यह जुझारू युवा छात्र सन् १९११ में आगरा के जाट छात्रावास का अधीक्षक बना। 1911 में इन्होंने लॉ की डिग्री प्राप्‍त की। यहां रहकर छोटूराम जी ने मेरठ और आगरा डिवीजन की सामाजिक दशा का गहन अध्ययन किया। 1912 में चौधरी लालचंद के साथ वकालत आरम्भ कर दी और उसी साल जाट सभा का गठन किया। प्रथम विश्‍वयुद्ध के समय में चौधरी छोटूराम जी ने रोहतक से 22,144 जाट सैनिक भरती करवाये जो सारे अन्य सैनिकों का आधा भाग था। अब तो चौ. छोटूराम एक महान क्रांतिकारी समाज सुधारक के रूप में अपना स्थान बना चुके थे। इन्होंने अनेक शिक्षण संस्थानों की स्थापना की जिसमें "जाट आर्य-वैदिक संस्कृत हाई स्कूल रोहतक" प्रमुख है। एक जनवरी 1913 को जाट आर्य-समाज ने रोहतक में एक विशाल सभा की जिसमें जाट स्कूल की स्थापना का प्रस्ताव पारित किया जिसके फलस्वरूप 7 सितम्बर 1913 में जाट स्कूल की स्थापना हुई।
वकालत जैसे व्यवसाय में भी चौधरी साहब ने नए ऐतिहासिक आयाम जोड़े। उन्होंने झूठे मुकदमे न लेना, छल-कपट से दूर रहना, गरीबों को निःशुल्क कानूनी सलाह देना, मुव्वकिलों के साथ सद्‍व्यवहार करना, अपने वकालती जीवन का आदर्श बनाया।
इन्हीं सिद्धान्तों का पालन करके केवल पेशे में ही नहीं, बल्कि जीवन के हर पहलू में चौधरी साहब बहुत ऊंचे उठ गये थे। इन्हीं दिनों 1915 में चौधरी छोटूराम जी ने 'जाट गजट' नाम का क्रांतिकारी अखबार शुरू किया जो हरयाणा का सबसे पुराना अखबार है, जो आज भी छपता है और जिसके माध्यम से छोटूराम जी ने ग्रामीण जनजीवन का उत्थान और साहूकारों द्वारा गरीब किसानों के शोषण पर एक सारगर्भित दर्शन दिया था जिस पर शोध की जा सकती है। चौधरी साहब ने किसानों को सही जीवन जीने का मूलमंत्र दिया। जाटों का सोनीपत की जुडिशियल बैंच में कोई प्रतिनिधि न होना, बहियों का विरोध, जिनके जरिये गरीब किसानों की जमीनों को गिरवी रखा जाता था, राज के साथ जुड़ी हुई साहूकार कोमों का विरोध जो किसानों की दुर्दशा के जिम्मेवार थे, के संदर्भ में किसान के शोषण के विरुद्ध उन्होंने डटकर प्रचार किया।
स्वाधीनता संग्राम
चौ. छोटूराम ने राष्‍ट्र के स्वाधीनता संग्राम में डटकर भाग लिया। १९१६ में पहली बार रोहतक में कांग्रेस कमेटी का गठन हुआ जिसमें चौ. छोटूराम रोहतक कांग्रेस कमेटी के प्रथम प्रधान बने। सारे जिले में चौधरी छोटूराम का आह्वान अंग्रेजी हुकूमत को कंपकपा देता था। चौधरी साहब के लेखों और कार्य को अंग्रेजों ने बहुत 'भयानक' करार दिया। फलस्वरूप रोहतक के डिप्टी कमिश्‍नर ने तत्कालीन अंग्रेजी सरकार से चौधरी छोटूराम को देश-निकाले की सिफारिश कर दी। पंजाब सरकार ने अंग्रेज हुकमरानों को बताया कि चौधरी छोटूराम अपने आप में एक क्रांति हैं, उनका देश निकाला गदर मचा देगा, खून की दियां बह जायेंगी। किसानों का एक-एक बच्चा चौधरी छोटूराम हो जायेगा। अंग्रेजों के हाथ कांप गए और कमिश्‍नर की सिफारिश को रद्द कर दिया गया। चौधरी छोटूराम, लाला श्याम लाल और उनके तीन वकील साथियों, नवल सिंह, लाला लालचंद जैन और खान मुश्ताक हुसैन ने रोहतक में एक ऐतिहासिक जलसे में मार्शल के दिनों में साम्राज्यशाही द्वारा किए गए अत्याचारों की घोर निन्दा की। सारे इलाके में एक भूचाल सा आ गया। अंग्रेजी हुकमरानों की नींद उड़ गई। चौधरी छोटूराम व इनके साथियों को नौकरशाही ने अपने रोष का निशाना बना दिया और कारण बताओ नोटिस जारी किए गए कि क्यों न इनके वकालत के लाइसेंस रद्द कर दिये जायें। मुकदमा बहुत दिनों तक सैशन की अदालत में चलता रहा और आखिर चौधरी छोटूराम की जीत हुई। यह जीत नागरिक अधिकारों की जीत थी।
अगस्त 1920 में चौ. छोटूराम ने कांग्रेस छोड़ दी क्योंकि वे गांधी जी के असहयोग आंदोलन से सहमत नहीं थे। उनका विचार था कि इस आंदोलन से किसानों का हित नहीं होगा। उनका मत था कि आजादी की लड़ाई संवैधानिक तरीके से लड़ी जाए। कुछ बातों पर वैचारिक मतभेद होते हुए भी चौधरी साहब महात्मा गांधी की महानता के प्रशंसक रहे और कांग्रेस को अच्छी जमात कहते थे। चौ. छोटूराम ने अपना कार्य क्षेत्र उत्तर प्रदेश, राजस्थान और पंजाब तक फैला लिया और जाटों का सशक्त संगठन तैयार किया। आर्यसमाज और जाटों को एक मंच पर लाने के लिए उन्होंने स्वामी श्रद्धानन्द और भटिंडा गुरुकुल के मैनेजर चौधरी पीरूराम से संपर्क साध लिया और उसके कानूनी सलाहकार बन गए।
सन् १९२५ में राजस्थान में पुष्कर के पवित्र स्थान पर चौधरी छोटूराम ने एक ऐतिहासिक जलसे का आयोजन किया। सन् 1934 में राजस्थान के सीकर शहर में किराया कानून के विरोध में एक अभूतपूर्व रैली का आयोजन किया गया, जिसमें १०००० जाट किसान शामिल हुए। यहां पर जनेऊ और देसी घी दान किया गया, महर्षि दयानन्द सरस्वती के सत्यार्थ प्रकाश के श्‍लोकों का उच्चारण किया गया। इस रैली से चौधरी छोटूराम भारतवर्ष की राजनीति के स्तम्भ बन गए।
एक तरफ गांधी जी का असहयोग आंदोलन था तो दूसरी ओर प्रांतीय स्तर पर चौधरी छोटूराम और चौ. लालचंद आदि जाट नेताओं ने अंग्रेजी हुकूमत के साथ सहयोग की नीति अपना ली थी। पंजाब में मांटेग्यू चैम्सफोर्ड सुधार लागू हो गए थे, सर फ़जले हुसैन ने खेतिहर किसानों की एक पार्टी जमींदारा पार्टी खड़ी कर दी। चौ. छोटूराम व इसके साथियों ने सर फ़जले हुसैन के साथ गठबंधन कर लिया और सर सिकंदर हयात खान के साथ मिलकर यूनियनिस्ट पार्टी का गठन किया। तब से हरियाणा में दो परस्पर विरोधी आंदोलन चलते रहे। चौधरी छोटूराम का टकराव एक ओर कांग्रेस से था तथा दूसरी ओर शहरी हिन्दु नेताओं व साहूकारों से होता था।
चौधरी छोटूराम की जमींदारा पार्टी किसान, मजदूर, मुसलमान, सिख और शोषित लोगों की पार्टी थी। लेकिन यह पार्टी अंग्रेजों से टक्कर लेने को तैयार नहीं थी। हिंदू सभा व दूसरे शहरी हिन्दुओं की पार्टियों से चौधरी छोटूराम का मतभेद था। भारत सरकार अधिनियम 1919 के तहत 1920 में आम चुनाव कराए गए। इसका कांग्रेस ने बहिष्कार किया और चौ. छोटूराम व लालसिंह जमींदरा पार्टी से विजयी हुए। उधर 1930 में कांग्रेस ने एक और जाट नेता चौधरी देवीलाल को चौ. छोटूराम की पार्टी के विरोध में स्थापित किया। भारत सरकार अधिनियम 1935 के तहत सीमित लोकतंत्र के चुनाव 1937 में हुए। इसमें 175 सीटों में से यूनियनिस्ट पार्टी को 99, कांग्रेस को केवल 18, खालसा नेशनलिस्ट को 13 और हिन्दु महासभा को केवल 12 सीटें मिली थीं। हरयाणा देहाती सीट से केवल एक प्रत्याशी चौधरी दुनीचंद ही कांग्रेस से जीत पाये थे।
चौधरी छोटूराम के कद का अंदाजा इस चुनाव से अंग्रेजों, कांग्रेसियों और सभी विरोधियों को हो गया था। चौधरी छोटूराम की लेखनी जब लिखती थी तो आग उगलती थी। 'ठग बाजार की सैर' और 'बेचारा किसान' के लेखों में से 17 लेख जाट गजट में छपे। 1937 में सिकन्दर हयात खान पंजाब के पहले प्रधानमंत्री बने और झज्जर के ये जुझारू नेता चौ. छोटूराम विकास व राजस्व मंत्री बने और गरीब किसान के मसीहा बन गए। चौधरी छोटूराम ने अनेक समाज सुधारक कानूनों के जरिए किसानों को शोषण से निज़ात दिलवाई।
साहूकार पंजीकरण एक्ट - १९३८(1934)
यह कानून 2 सितंबर 1938 को प्रभावी हुआ था। इसके अनुसार कोई भी साहूकार बिना पंजीकरण के किसी को कर्ज़ नहीं दे पाएगा और न ही किसानों पर अदालत में मुकदमा कर पायेगा। इस अधिनियम के कारण साहूकारों की एक फौज पर अंकुश लग गया।
गिरवी जमीनों की मुफ्त वापसी एक्ट - 1938
यह कानून 9 सितंबर 1938 को प्रभावी हुआ। इस अधिनियम के जरिए जो जमीनें 8 जून 1901 के बाद कुर्की से बेची हुई थी तथा 37 सालों से गिरवी चली आ रही थीं, वो सारी जमीनें किसानों को वापिस दिलवाई गईं। इस कानून के तहत केवल एक सादे कागज पर जिलाधीश को प्रार्थना-पत्र देना होता था। इस कानून में अगर मूलराशि का दोगुणा धन साहूकार प्राप्‍त कर चुका है तो किसान को जमीन का पूर्ण स्वामित्व दिये जाने का प्रावधान किया गया।
कृषि उत्पाद मंडी अधिनियम - 1938
यह अधिनियम 5 मई 1939 से प्रभावी माना गया। इसके तहत नोटिफाइड एरिया में मार्किट कमेटियों का गठन किया गया। एक कमीशन की रिपोर्ट के अनुसार किसानों को अपनी फसल का मूल्य एक रुपये में से 60 पैसे ही मिल पाता था। अनेक कटौतियों का सामना किसानों को करना पड़ता था। आढ़त, तुलाई, रोलाई, मुनीमी, पल्लेदारी और कितनी ही कटौतियां होती थीं। इस अधिनियम के तहत किसानों को उसकी फसल का उचित मूल्य दिलवाने का नियम बना। आढ़तियों के शोषण से किसानों को निजात इसी अधिनियम ने दिलवाई।
व्यवसाय श्रमिक अधिनियम - 1940
यह अधिनियम 11 जून 1940 को लागू हुआ। बंधुआ मजदूरी पर रोक लगाए जाने वाले इस कानून ने मजदूरों को शोषण से निजात दिलाई। सप्ताह में एक दिन की छुट्टी वेतन सहित और दिन में 8 घंटे काम करने के नियत किये गए। 14 साल से कम उम्र के बच्चों से मजदूरी नहीं कराई जाएगी। दुकान व व्यवसायिक संस्थान रविवार को बंद रहेंगे। छोटी-छोटी गलतियों पर वेतन नहीं काटा जाएगा। जुर्माने की राशि श्रमिक कल्याण के लिए ही प्रयोग हो पाएगी। इन सबकी जांच एक श्रम निरीक्षक द्वारा समय-समय पर की जाया करेगी।
कर्जा माफी अधिनियम - 1934
यह क्रान्तिकारी ऐतिहासिक अधिनियम दीनबंधु चौधरी छोटूराम ने 8 अप्रैल 1935 में किसान व मजदूर को सूदखोरों के चंगुल से मुक्त कराने के लिए बनवाया। इस कानून के तहत अगर कर्जे का दुगुना पैसा दिया जा चुका है तो ऋणी ऋण-मुक्त समझा जाएगा। इस अधिनियम के तहत कर्जा माफी (रीकैन्सिलेशन) बोर्ड बनाए गए जिसमें एक चेयरमैन और दो सदस्य होते थे। दाम दुप्पटा का नियम लागू किया गया। इसके अनुसार दुधारू पशु, बछड़ा, ऊंट, रेहड़ा, घेर, गितवाड़ आदि आजीविका के साधनों की नीलामी नहीं की जाएगी।
इस कानून के तहत अपीलकर्ता के संदर्भ में एक दंतकथा बहुत प्रचलित हुई थी कि लाहौर हाईकोर्ट में मुख्य न्यायाधीश सर शादीलाल से एक अपीलकर्ता ने कहा कि मैं बहुत गरीब आदमी हूं, मेरा घर और बैल कुर्की से माफ किया जाए। तब न्यायाधीश सर शादीलाल ने व्यंग्यात्मक लहजे में कहा कि एक छोटूराम नाम का आदमी है, वही ऐसे कानून बनाता है, उसके पास जाओ और कानून बनवा कर लाओ। अपीलकर्ता चौ. छोटूराम के पास आया और यह टिप्पणी सुनाई। चौ. छोटूराम ने कानून में ऐसा संशोधन करवाया कि उस अदालत की सुनवाई पर ही प्रतिबंध लगा दिया और इस तरह चौधरी साहब ने इस व्यंग्य का इस तरह जबरदस्त उत्तर दिया।
मोर के शिकार पर पाबंदी
चौ० छोटूराम ने भ्रष्ट सरकारी अफसरों और सूदखोर महाजनों के शोषण के खिलाफ अनेक लेख लिखे। कोर्ट मे उनके विरुद्ध मुकदमें लड़े व जीते | मोर बचाओ ‘ठग्गी के बाजार की सैर’, ‘बेचार जमींदार, ‘जाट नौजवानों के लिए जिन्दगी के नुस्खे’ और ‘पाकिस्तान’ आदि लेखों द्वारा किसानों में राजनैतिक चेतना, स्वाभिमानी भावना तथा देशभक्ति की भावना पैदा करने का प्रयास किया गया
इन लेखों द्वारा किसान को धूल से उठाकर उनकी शान बढ़ाई। महाजन और साहूकार ही नहीं, अंग्रेज अफसरों के विरुद्ध भी चौ० छोटूराम जनता में राष्ट्रीय चेतना जगाते थे। अंग्रेजों द्वारा बेगार लेने और किसानों की गाड़ियां मांगने की प्रवृत्ति के विरोध में आपने जनमत तैयार किया था।
गुड़गांव जिले के अंग्रेज डिप्टी कमिश्नर कर्नल इलियस्टर मोर का शिकार करते थे। लोगों ने उसे रोकना चाहा परन्तु ‘साहब’ ने परवाह नहीं की। जब उनकी शिकायत चौ० छोटूराम तक पहुंची तो आपने जाट गजट में जोरदार लेख छापे, जिनमें अन्धे, बहरे, निर्दयी अंग्रेज के खिलाफ लोगों का क्रोध व्यक्त किया गया। मिस्टर इलियस्टर ने कमिश्नर और गवर्नर से शिकायत की।
“राव बहादुर चौधरी छोटूराम ने जाट जाति के उत्थान के लिये जाट गजट प्रचलित किया था। किन्तु यह तो जमींदार पार्टी का कट्टर समर्थक बन गया है और सरकारी कर्मचारियों पर दोष लगाकर उनको लज्जित कर रहा है, यह ब्रिटिश सरकार का कट्टर विरोधी बन चुका है, पर यह प्रायः कांग्रेस के अभिप्राय जैसे विचार प्रकट करता है।” (C.F.D.C. Rohtak, 12/40, M.R. Sachdev to Sheepshanks, Comm. Ambala Div. 16 Sept. 1933)
मार्च 28, सन् 1944 में मि० जिन्ना को कान पकड़कर पंजाब से बाहर निकालना -
सन् 1944 में भारत की राजनीति में मुस्लिम लीग का प्रभाव बहुत प्रबल हो गया था। मुसलमान जाति उसके झण्डे के नीचे संगठित होकर जिन्ना को अपना नेता मान चुकी थी, परन्तु जिन्ना इस बात से बहुत चिन्तित थे कि मुसलमानों के गढ़ पंजाब में चौ० छोटूराम के कारण उनकी दाल नहीं गल पा रही है। अतः वहां की यूनियनिस्ट सरकार को किसी भी प्रकार तोड़ने के लिए वे जी-तोड़ कौशिश कर रहे थे।
जिन्ना लाहौर पहुंचे और पंजाब के प्रधानमन्त्री श्री खिजर हयात खां पर दबाव डाला परन्तु चौधरी छोटूराम के निर्देश पर श्री खिज़र हयात खां ने मि० जिन्ना को 24 घण्टे के भीतर पंजाब से बाहर निकल जाने का आदेश दे दिया। वह निराश होकर आदेश अनुसार पंजाब से बाहर निकल गया।
उन दिनों जब राष्ट्र के कांग्रेसी चोटी के नेता तथा अन्य सभी नेता जिन्ना के सामने किंकर्त्तव्यविमूढ़ होकर हथियार डाल रहे थे और अंग्रेज शासक जिन्ना की पीठ ठोक रहे थे तो केवल चौ० छोटूराम का ही साहस था कि उसके विरुद्ध ऐसा कठोर पग उठाया। अहंकार की मूर्ति जिन्ना को कितनी खीझ हुई होगी, इसकी कल्पना सहज ही की सकती है।
जिन्ना को पंजाब से बाहर निकाले जाने पर पंजाब के मुसलमानों में कोई रोष पैदा नहीं हुआ और न ही उन्होंने इसका विरोध किया। इसका कारण साफ है कि पंजाब के मुसलमानों के दिल चौ० छोटूराम ने जीत रखे थे जो इनको छोटा राम कहा करते थे। जिन्ना को पंजाब से निकालने के बाद तो मुसलमानों ने चौ० छोटूराम को रहबरे आजम का खिताब दे दिया।
मि० जिन्ना को पंजाब से निकालने पर सर छोटूराम की प्रसिद्धि पूरे भारत में हो गई और वे उच्चकोटि के राष्ट्रीय नेताओं की श्रेणी में आ गए। मि० जिन्ना की प्रतिष्ठा मिट्टी में मिल गई, परन्तु कांग्रेस के नेताओं ने उसे धूल से निकालकर फिर ऊपर चढ़ा दिया। इसी तरह हिन्दू महासभा अध्यक्ष सावरकर की अलग हिन्दू  राष्ट्र की मांग भी जिन्ना को मजबूत करती चली गयी।
महात्मा गांधी ने उसके पास जाकर उसकी मांगों के विषय में पूछा तथा राजाजी फार्मूले के अनुसार पाकिस्तान उसे बड़े थाल में रखकर भेंट कर दिया। यदि कांग्रेस आजादी लेने में इतनी जल्दी न करती या कुछ दिन के लिए ठहरी रहती और सर छोटूराम की बात को मान लेती तो पाकिस्तान बनने का प्रश्न ही नहीं होता और देश की अखण्डता कायम रहती रहती।
पाठक समझ गये होंगे कि सर छोटूराम की कितनी महान् देशभक्ति थी कि वे कभी भी पाकिस्तान नहीं बनने देते जिससे भारत की अखण्डता कायम रहती। पाकिस्तान तो कांग्रेस के नेताओं ने बनवा दिया। बात बिल्कुल स्पष्ट है कि देश के टुकड़े न होने देने में सर चौ० छोटूराम की देशभक्ति कांग्रेस की तुलना में बहुत महान् है।
स्वतंत्रता के करीब
1942 में सर सिकन्दर खान का देहान्त हो गया और खिज्र हयात खान तीवाना ने पंजाब की राजसत्ता संभाली। सर छोटूराम अब्दुल कलाम आजाद की नीतियों के समर्थक थे। दोनों ही चुनौती बन गई थीं। पहले और दूसरे महायुद्ध में चौधरी छोटूराम द्वारा कांग्रेस के विरोध के बावजूद सैनिकों की भर्ती से अंग्रेज बड़े खुश थे। अंग्रेजों ने हरयाणा के इलाके की वफादारियों से खुश होकर हरयाणा निवासियों को वचन दिया कि भाखड़ा पर बांध बनाकर सतलुज का पानी हरयाणा को दिया जाएगा।
सर छोटूराम ने ही भाखड़ा बांध का प्रस्ताव रखा था। सतलुज के पानी का अधिकार बिलासपुर के राजा का था। झज्जर के महान सपूत ने बिलासपुर के राजा के साथ एक समझौते पर हस्ताक्षर किए।
सन् 1924 से 1945 तक पंजाब की राजनीति के अकेले सूर्य चौ. छोटूराम का 9 जनवरी 1945 को देहावसान हो गया।
पाठक बीघा
पाठक बीघा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
ऋग्वैदिक कालीन देवी एवं देवताओं की सूची
परिचय
वैदिक लोग प्राकृतिक शक्तियों को साकार रूप में मानते थे और उन्हें “मनुष्य” और “पशु” का सृजन कर्ता के रूप में देखते थे। विभिन्न स्रोतों से पता चलता है कि उस समय ना तो “मन्दिर” होते थे और ना ही “मूर्तियां” होती थी।
विस्तार
हालांकि, प्रारंभिक वैदिक धर्म प्राकृतिक था और उस समय आध्यात्मिक उत्थान के बजाय प्रजा(बच्चे), पशु और धन के लिए बलि देने की प्रथा थी।
सह्न
एक सह्न (सेहन), (अरबी: صحن‎), इस्लामी वास्तुकला में एक आंगन है। अधिकांश पारंपरिक मस्जिदों में एक बड़ा केंद्रीय साहन होता है, जो चारों तरफ से एक रिवाक या आर्केड से घिरा होता है। पारंपरिक इस्लामी डिजाइन में, निवास और पड़ोस में निजी सह्न हो सकते हैं।
इस्लामिक और अरब वास्तुकला में, साहन प्रांगण धार्मिक इमारतों और पूरे अरब दुनिया में और उससे परे, शहरी और ग्रामीण सेटिंग्स में उपयोग किया जाने वाला एक सामान्य तत्व है। क्लोइस्ट यूरोपीय मध्ययुगीन वास्तुकला और इसकी धार्मिक इमारतों में इसके समकक्ष है।
इतिहास
मूल रूप से, sahn आवास के लिए उपयोग किया जाता था, एक निवास परिसर की दीवारों के भीतर एक सुरक्षित और निजी सेटिंग के रूप में। सहर के साथ सुमेरियन उर में घरों के अवशेष उर के तीसरे राजवंश (2100–2000 ईसा पूर्व) से पाए गए हैं।
ऐतिहासिक फ़ारसी उद्यान डिजाइन में सह्न निजी स्वर्ग उद्यान के लिए स्थान थे। पारंपरिक फ़ारसी वास्तुकला में, आंगन में आमतौर पर एक हाउज़ या सममितीय पूल होता था, जहाँ वुडू (इस्लामिक अभ्यारण) किया जाता था।
इस्लामी वास्तुकला में सह्न का उपयोग बीसवीं सदी के मध्य तक जारी रहा, जब आधुनिकतावादी वास्तुकला ने इस्लामी संस्कृतियों के आवासीय और सार्वजनिक भवनों के डिजाइनों को प्रभावित करना शुरू कर दिया।
मस्जिद डिजाइन
लगभग हर ऐतिहासिक या पारंपरिक मस्जिद में एक साहन है। मध्य पूर्वी देशों की मस्जिदों में सेहन का उपयोग अधिकांश इस्लामी देशों की मस्जिद वास्तुकला के लिए किया गया था।
पारंपरिक मस्जिद साहेबों को चारों तरफ से रिवाज आर्केड से घिरा हुआ है। वे फव्वारे के पानी के घाटियों, जैसे कि एक हॉज, अनुष्ठान शुद्धि के लिए वुडू (इस्लामिक एबुलेंस ) की सफाई और प्रदर्शन करते हैं, और पीने के पानी के लिए फव्वारे बहते हैं।
आंतरिक प्रांगण एक धार्मिक रूप से समृद्ध वास्तुशिल्प विशेषता नहीं है, और कुछ मस्जिदें, विशेष रूप से बीसवीं शताब्दी के बाद से, एक सेहन नहीं है।
आवासीय डिजाइन
आमतौर पर घर का मुख्य द्वार सीधे साहन की ओर नहीं जाता है। यह एक टूटे या घुमावदार गलियारे के माध्यम से पहुंचा है जिसे मजाज़ कहा जाता है (अरबी:مجاز)। यह निवासियों को मेहमानों को मजलिस (अरबी: مجلس), एक सैलून या रिसेप्शन रूम में, सेहन में देखे बिना स्वीकार करता है। यह तब एक संरक्षित और अभिलषित जगह है जहां घर की महिलाओं को सार्वजनिक रूप से आवश्यक रूप से हिजाब कपड़ों में शामिल नहीं किया जाना चाहिए।
शहरी सेटिंग में, सह्न आमतौर पर एक रिवाक़ से घिरा होता है, और बीच में एक हौज़, या पानी का पूल होता है। निवास का इवान, तीन दीवारों का एक निजी परिवार का कमरा 'बरामदा, आमतौर पर साहन को अनदेखा करता है और इसे सीधे या सीढ़ी तक पहुंच प्रदान करता है। ऊपरी मंजिल के कमरे मशरबिया, लकड़ी की जाली से ढकी खिड़कियों के माध्यम से भी देख सकते हैं।
निजी
पारंपरिक इस्लामिक पड़ोस में एक समर्पित केंद्रीय खुली जगह हो सकती है, एक सांप्रदायिक रूप से निजी सेहन, जिसे साहा (अरबी: ساحة) कहा जाता है, केवल पड़ोस के निवासियों के लिए, आमतौर पर एक ही जनजाति के सदस्यों से मिलकर।
जनता
सार्वजनिक खुली जगह का विचार, एक शहर के बीच में केंद्रीय, एक शहर का वर्ग या केंद्रीय मैदान, दुनिया भर की कई संस्कृतियों में ऐतिहासिक और समकालीन शहरी डिजाइन का हिस्सा है। प्राचीन उदाहरण ग्रीक एगोरा और रोमन फोरम हैं । वे विभिन्न नागरिक उपयोगों के लिए एक स्थान प्रदान कर सकते हैं, जैसे: सार्वजनिक समारोहों, समारोहों और विरोध प्रदर्शन; शहर के पार्क; खुली हवा के बाजार और त्योहार; और परिवहन लिंक।
रवि पॉल
हवलदार रवि पॉल, 18 सितम्बर 2016 को जम्मू और कश्मीर के उडी सेक्टर में एलओसी के पास स्थित भारतीय सेना के स्थानीय मुख्यालय पर हुए एक आतंकी हमले में शहीद जवान है इस हमले में 18 जवान शहीद हो गए। सैन्य बलों की कार्रवाई में सभी चार आतंकी मारे गए। यह भारतीय सेना पर किया गया, लगभग 20 सालों में सबसे बड़ा हमला है। उरी हमले में सीमा पार बैठे आतंकियों का हाथ बताया गया है। इनकी योजना के तहत ही सेना के कैंप पर फिदायीन हमला किया गया। हमलावरों के द्वारा निहत्थे और सोते हुए जवानों पर ताबड़तोड़ फायरिंग की गयी ताकि ज्यादा से ज्यादा जवानों को मारा जा सके। अमेरिका ने उड़ी हमले को "आतंकवादी" हमला करार दिया ।
जीवन परिचय
हवलदार रवि पॉल, गांव- सांबा, जिला-जम्मू, जम्मू-कश्मीर।
भारतीय सेना के लिए हवलदार रवि पॉल की 23 साल की सेवा ,उरी में संदिग्ध जैश आतंकवादियों से लड़ते हुए समाप्त हुई। उनकी पत्नी गीता रानी और उनके दो बेटों - वांश (10) और काका (7) हैं।
सैन्य जीवन
हवलदार रवि पॉल डोगरा रेजिमेंट के बहादुर सिपाही थे।
उड़ी आतंकी हमला
यह हमला 18 सितम्बर 2016 को सुबह साढ़े 5 बजे (आईएसटी) उरी सेक्टर के पास स्थित आर्मी हेडक्वार्टर पर हुआ।ये एक कायराना और निंदनीय आतंकी हमला था जिसमे पाकिस्तानी आतंकिओ ने सोते हुए जवानो पर हमला किया था ।
हमले के बाद के घटनाक्रम
सैन्य अभियान महानिदेशक (डीजीएमओ) लेफ्टिनेंट जनरल रणबीर सिंह ने एक प्रेस कॉन्फ्रेन्स में कहा- 'भारतीय सेना ने नियंत्रण रेखा पर और आंतरिक क्षेत्र दोनों ही जगह आतंकी स्थिति से निपटते समय अत्यधिक संयम बरता है। हालांकि आवश्यकता पड़ने पर हम इस तरह की हिंसात्मक और आक्रामक कार्रवाई का जवाब देने के लिए पूरी क्षमता रखते हैं। हम इस तरह की किसी भी शत्रुतापूर्ण कार्रवाई का सही समय और स्थान पर जवाब देने का अपना अधिकार सुरक्षित रखते हैं। संयुक्त राष्ट्र
बाली भाषा
बाली भाषा (स्थानीय उच्चारण बहासा बाली) एक मालाया-पोलिनेशियाई (Malayo-Polynesian) भाषा है। 39 लाख लोगों (२००१ की जनगणना के अनुसार) की यह भाषा बाली के इंडोनेशिया द्वीप में बोली जाती है। इसके अतिरिक्त यह पश्चिमी लोंबोक, उत्तरी नूसा पेनिडा (Nusa Penida) और पूर्वी जावा में भी बोली जाती है। बाली भाषा बोलने वाले लगभग सभी लोग इंडोनेशियाई भाषा भी बोलते हैं। कावी एक संबंधित पुरोहित भाषा है।